**ZAPISNIK 1. REDNE SEJE PARLAMENTA DIJAŠKE SKUPNOSTI ŠKOFIJSKE GIMNAZIJE VIPAVA V ŠOLSKEM LETU 2019/20**

Kraj in datum: ŠGV, avditorij, 18. 9. 2019, 5. šolska ura

Trajanje: 38 min

Predsedujoči: Domen Medvešček, predsednik DS

**PRISOTNOST**

Predstavniki: 1. a: Sara Lesar, Jon Devetak

 1. b: Sara Skvarč, Tadej Vovk

 1. c: Tonija Kobal, Matic Tomažič

 2. a: Lea Skočaj, Andraž Dimc

 2. b: Špela Marc, Luka Štrukelj

 2. c: Lana Pizzoni, Matija Maiti

 3. a: Meta Mrevlje, Domen Medvešček

3. b: Eva Kovšca, Peter Drašček

 3. c: Lucija Štremfelj, Andreja Tomažič

 4. a: Anej Tomažič

 4. b: Lucija Daolio

 4. c: Matej Turk, Jurij Marcos Marc

Mentorica DS: Petra Rep

Ostali prisotni: prof. Alojz Grahor

**DNEVNI RED**

Predsedstvo DS je predlagalo naslednji dnevni red:

1. Popis letošnjih članov Parlamenta dijaške skupnosti ŠGV,
2. Potrditev dnevnega reda in pregled zapisnika prejšnje seje,
3. Predstavitev delovanja Parlamenta DS ŠGV,
4. Uporaba telovadnice med odmori,
5. Potrditev predstavnika v DOS,
6. Medrazredni športni turnirji,
7. Ustvarjanje promocijskega filmčka,
8. Predlogi, pripombe za Svet šole,
9. Razno.

**OPIS**

**K točki 1: Popis letošnjih članov Parlamenta Dijaške skupnosti ŠGV**

Zbrane je ob začetku seje nagovoril pomočnik ravnatelja, prof. Alojz Grahor, ki je izpostavil dobro sodelovanje z dijaško skupnostjo v preteklih letih in spodbuja sodelovanje tudi v prihodnje. Tajnik DS Andraž Dimc (2. a) je popisal člane letošnjega parlamenta in nadomestne predstavnike.

**K točki 2: Potrditev dnevnega reda pregled zapisnika prejšnje seje**

Parlament je dnevni red, ki je bil predlagan s strani predsedstva, soglasno potrdil. Na zapisnik prejšnje seje ni bilo pripomb.

SKLEP: Parlament DS ŠGV potrdi dnevni red te seje ter zapisnik prejšnje seje.

**K točki 3: Predstavitev delovanja Parlamenta DS ŠGV**

Predsednik dijaške skupnosti Domen Medvešček (3. a) je navzočim razložil delovanje dijaške skupnosti in njeno funkcijo na šoli. Predstavnikom je razložil tudi potek sej parlamenta, ki zaseda enkrat mesečno.

**K točki 4: Uporaba telovadnice med odmori**

Predsedujoči je prisotne seznanil s pravili, ki določajo uporabo telovadnice med odmorom. Ključ za žoge in telovadnico se nahaja v tajništvu, kamor ga lahko dijak pride iskat. Dijak, ki ključ prevzame, skrbi za red in poskrbi, da se do 10:35 v telovadnici končajo vse dejavnosti. Telovadnico je po končanem odmoru potrebno pospraviti, zakleniti, ključ pa vrniti v tajništvo. Gospa Petra Rep je ob tem še spomnila, da se je potrebno ob izposoji ključa vpisati na seznam, ki bo shranjen v tajništvu. Ob ponedeljkih in četrtkih uporaba telovadnice med odmorom ni možna, saj v njej poteka pouk. Profesorji ob tem prosijo, da se dijaki, ki nimajo pouka športne vzgoje, v tem času v telovadnici ne zadržujejo.

**K točki 5: Potrditev predstavnika v DOS**

Predsednik DS Domen Medvešček je predstavnikom razredov razložil pomen in delovanje Dijaške organizacije Slovenije (DOS). Vsi dijaki smo del te organizacije, ki skrbi za interese dijakov iz vse Slovenije. Za predstavnika v tem šolskem letu je bil s strani predsednika predlagan Luka Štrukelj (2. b). Parlament je predlog soglasno sprejel.
SKLEP: Parlament DS ŠGV za predstavnika v DOS potrdi Luko Štruklja.

**K točki 6: Medrazredni športni turnirji**

Domen Medvešček je poročal, da bodo, tako kot prejšnja leta, tudi letos potekali medrazredni športni turnirji. Koordinirala jih bosta Gregor Adamič in Peter Drašček. Pravila tekmovanja so objavljena na oglasni deski dijaške skupnosti. Objavljen bo tudi razpored tekem in razdelitev po skupinah. Predlog, da bi v tem letu potekali trije medrazredni turnirji (v nogometu, košarki in odbojki), je bil s strani predstavnikov razredov soglasno sprejet. Anej Tomažič (4. a) je ob tem izrazil pomislek, če se bodo tekmovanja končala še pred začetkom mature. Predsednik je odgovoril, da so datumi za tekme že predvideni in se končajo pred maturitetnim obdobjem. Potekal je tudi žreb ekip za nogometni turnir:

 skupina A: 2. b, 1. a, 3. b
 skupina B: 2. a, 4. b, 4. a
 skupina C: 4. c, 3. a, 1. b
 skupina D: 3. c, 1. c, 2. c

SKLEP: Parlament DS ŠGV potrdi načrt za izvedbo medrazrednega turnirja v nogometu.

**K točki 7: Ustvarjanje promocijskega filmčka**

Predsedujoči je povedal, da bo za izpeljavo projekta izdelave promocijskega videa v tem letu zadolžena Flora Hodak (4. c). Video, ki bo nastal, bo dobra reklama za našo šolo, zato naj se Flori ali Domnu Medveščku javijo vsi, ki bi bili pripravljeni sodelovati. Pri projektu naj sodeluje vsaj en predstavnik iz vsakega razreda.

**K točki 8: Predlogi, pripombe za Svet šole**

Predsednik dijaške skupnosti je predstavnike spodbudil, da izrazijo predloge in pripombe, ki jih bo kot predstavnik dijakov v Svetu šole na seji zavoda posredoval vodstvu šole. Matej Turk (4. c) je pripomnil, da manjka ura v mali jedilnici, da se v učilnici 4. c ne zvije platno in da dijaki, ki bivajo v dijaškem domu nimajo namiznih luči (čeprav so te bile obljubljene). Ga. Petra Rep je odgovorila, da bo pripombe posredovala naprej vodstvu šole. Andreja Tomažič (3. c) je izrazila pomislek, da prilagojen petkov urnik, ki je bil spremenjen zaradi domskih dijakov, ki imajo takoj po pouku popoldanske aktivnosti, za večino dijakov ne predstavlja prednosti. Poleg tega je bila izražena želja, da bi pri garderobnih omaricah postavili klopi.

**K točki 9: Razno**

**Zbiranje papirja za maturante**

Matej Turk je v imenu maturantov povabil vse dijake, da tekom šolskega leta maturantom pomagamo pri vsakoletnem

zbiranju odpadnega papirja, s katerim krijejo del stroškov maturantskega plesa.

**Tečaj montaže videa**

V sklopu novinarskega krožka bo organiziran tečaj montaže videa. Zainteresirani (največ en iz vsakega razreda) naj se prijavijo pri prof. Tatjani Božič, Niki Uršič ali pri Domnu Medveščku.

**Projekti v šol. l. 2019/ 20**

Če bo med dijaki dovolj zanimanja, se bo naročilo ponovni natis ''škofijskih majic''. Cena puloverja je 15 €. Predsednik je predstavnikom naročil, da povprašajo po razredih, kolikšno je zanimanje za ta projekt in projekt ''škofijskih flašk''. V primeru, da bo zanimanja dovolj, bo dijaška skupnost poskrbela za njuno izpeljavo.
**Plastični lončki v jedilnici**

Na lanski seji je dijaška skupnost sprejela predlog, da bodo plastični lončki v jedilnici na voljo le v času glavnega odmora. S strani predstavnikov razredov je prišla opomba, da se tega ne izvaja. S strani gospe Petre Rep je prišlo zagotovilo, da bo v prihodnje drugače, saj je z ekološkega vidika projekt za šolo pomemben.

Petra Rep
mentorica DS

Andraž Dimc
tajnik DS

Domen Medvešček
predsednik DS